Source: https://lege5.ro/Gratuit/gezdenrxgi/principii-generale-de-conduita-in-administrarea-impozitelor-taxelor-contributiilor-si-a-altor-sume-datorate-bugetului-general-consolidat-codul-de-procedura-fiscala?dp=gmzdanjthe3dm
Timestamp: 2019-03-24 15:04:38+00:00
Document Index: 39507586

Matched Legal Cases: ['ARTICOLUL 5', 'ARTICOLUL 6', 'ARTICOLUL 7', 'ARTICOLUL 8', 'ARTICOLUL 9', 'ARTICOLUL 10', 'ARTICOLUL 11', 'ARTICOLUL 12']

Principii generale de conduită în administrarea impozitelor, taxelor, contribuțiilor și a altor sume datorate bugetului general consolidat | Codul de Procedură Fiscală - Lege5.ro
Principii generale de conduită în administrarea impozitelor, taxelor, contribuțiilor și a altor sume datorate bugetului general consolidat | Codul de Procedură Fiscală
CAPITOLUL II Principii generale de conduită în administrarea impozitelor, taxelor, contribuțiilor și a altor sume datorate bugetului general consolidat Practică judiciară (1)
ARTICOLUL 5 Aplicarea unitară a legislației Practică judiciară (104), Doctrină (1), Comentarii expert (1)
Organul fiscal este obligat să aplice unitar prevederile legislației fiscale pe teritoriul României, urmărind stabilirea corectă a impozitelor, taxelor, contribuțiilor și a altor sume datorate bugetului general consolidat. Practică judiciară (5)
ARTICOLUL 6 Exercitarea dreptului de apreciere Practică judiciară (144), Reviste (3), Doctrină (1)
Organul fiscal este îndreptățit să aprecieze, în limitele atribuțiilor și competențelor ce îi revin, relevanța stărilor de fapt fiscale și să adopte soluția admisă de lege, întemeiată pe constatări complete asupra tuturor împrejurărilor edificatoare în cauză. Practică judiciară (2), Comentarii expert (1)
ARTICOLUL 7 Rolul activ Practică judiciară (139), Reviste (1), Doctrină (1)
(1) Organul fiscal înștiințează contribuabilul asupra drepturilor și obligațiilor ce îi revin în desfășurarea procedurii potrivit legii fiscale. Practică judiciară (2), Reviste (1), Doctrină (2)
(2) Organul fiscal este îndreptățit să examineze, din oficiu, starea de fapt, să obțină și să utilizeze toate informațiile și documentele necesare pentru determinarea corectă a situației fiscale a contribuabilului. În analiza efectuată organul fiscal va identifica și va avea în vedere toate circumstanțele edificatoare ale fiecărui caz. Practică judiciară (84), Reviste (1), Comentarii expert (1)
(3) Organul fiscal are obligația să examineze în mod obiectiv starea de fapt, precum și să îndrume contribuabilii pentru depunerea declarațiilor și a altor documente, pentru corectarea declarațiilor sau a documentelor, ori de câte ori este cazul. Practică judiciară (25)
(4) Organul fiscal decide asupra felului și volumului examinărilor, în funcție de circumstanțele fiecărui caz în parte și de limitele prevăzute de lege. Practică judiciară (2)
(5) Organul fiscal îndrumă contribuabilul în aplicarea prevederilor legislației fiscale. Îndrumarea se face fie ca urmare a solicitării contribuabililor, fie din inițiativa organului fiscal. Practică judiciară (23), Reviste (1), Comentarii expert (1)
ARTICOLUL 8 Limba oficială în administrația fiscală Practică judiciară (16), Doctrină (2)
(1) Limba oficială în administrația fiscală este limba română. Practică judiciară (2)
(2) Dacă la organele fiscale se depun petiții, documente justificative, certificate sau alte înscrisuri într-o limbă străină, organele fiscale vor solicita ca acestea să fie însoțite de traduceri în limba română certificate de traducători autorizați. Practică judiciară (8)
ARTICOLUL 9 Dreptul de a fi ascultat Practică judiciară (50), Reviste (3), Doctrină (3)
(1) Înaintea luării deciziei organul fiscal este obligat să asigure contribuabilului posibilitatea de a-și exprima punctul de vedere cu privire la faptele și împrejurările relevante în luarea deciziei. Practică judiciară (41), Reviste (1), Comentarii expert (1)
(2) Organul fiscal nu este obligat să aplice prevederile alin. (1) când: Practică judiciară (5)
a) întârzierea în luarea deciziei determină un pericol pentru constatarea situației fiscale reale privind executarea obligațiilor contribuabilului sau pentru luarea altor măsuri prevăzute de lege; Practică judiciară (4)
b) situația de fapt prezentată urmează să se modifice nesemnificativ cu privire la cuantumul creanțelor fiscale; Respingeri de neconstituționalitate (1), Practică judiciară (1)
c) se acceptă informațiile prezentate de contribuabil, pe care acesta le-a dat într-o declarație sau într-o cerere; Practică judiciară (3)
d) urmează să se ia măsuri de executare silită. Respingeri de neconstituționalitate (6), Practică judiciară (8), Reviste (2)
ARTICOLUL 10 Obligația de cooperare Practică judiciară (24), Reviste (1), Doctrină (2)
(1) Contribuabilul este obligat să coopereze cu organele fiscale în vederea determinării stării de fapt fiscale, prin prezentarea faptelor cunoscute de către acesta, în întregime, conform realității, și prin indicarea mijloacelor doveditoare care îi sunt cunoscute. Practică judiciară (6), Reviste (1)
(2) Contribuabilul este obligat să întreprindă măsurile în vederea procurării mijloacelor doveditoare necesare, prin utilizarea tuturor posibilităților juridice și efective ce îi stau la dispoziție. Practică judiciară (4), Reviste (1), Comentarii expert (1)
ARTICOLUL 11 Secretul fiscal Practică judiciară (11), Reviste (4), Doctrină (1), Comentarii expert (1)
(1) Funcționarii publici din cadrul organului fiscal, inclusiv persoanele care nu mai dețin această calitate, sunt obligați, în condițiile legii, să păstreze secretul asupra informațiilor pe care le dețin ca urmare a exercitării atribuțiilor de serviciu. Practică judiciară (5)
(2) Informațiile referitoare la impozite, taxe, contribuții și alte sume datorate bugetului general consolidat pot fi transmise numai: Modificări (1), Practică judiciară (4)
a) autorităților publice, în scopul îndeplinirii obligațiilor prevăzute de lege; Practică judiciară (1)
d) în alte cazuri prevăzute de lege. Practică judiciară (1)
(4) Este permisă transmiterea de informații cu caracter fiscal în alte situații decât cele prevăzute la alin. (2), în condițiile în care se asigură că din acestea nu reiese identitatea vreunei persoane fizice sau juridice. Practică judiciară (2)
ARTICOLUL 12 Buna-credință Practică judiciară (59), Reviste (2), Doctrină (1), Comentarii expert (2)